Radiohead | Musikudvalget.dk
Mere nyt fra Radiohead lejren
Det har længe været kendt, at Radiohead er igang med at indspille opfølgeren til deres seneste mesterværk “In Rainbows”. Således kunne vi her på bloggen for 14 dage siden fortælle, at bandet havde valgt at lægge nummeret “These Are My Twisted Words” ud på internettet til lovlig download. Men allerede nu er der flere sange på vej. Mere præcist den 21 september, hvor de to sange: FeelingPulledApartbyHorses og The Hollow Earth,udgives under navnet Thom Yorke og kan erhverves via bandets hjemmeside eller, som de skriver, fra en god pladeforretning, hvis man er så heldig at have een i nærheden af hvor man bor! Kort fortælles der om de to sange, at FeelingPulledApartbyHorses er en radikal nyindspilning af et nummer, der siden 2001 har ligget og ventet på at blive brugt. The Hollow Earth stammer oprindeligt fra tiden, hvor Thom Yorke udgav det flot anmeldte soloalbum “The Eraser”, men har således også været en tur gennem Radiohead anno 2009.
Lagt i electronica, indie, rock | med emneordet Radiohead, Thom Yorke | Leave a Comment »
Download nyt Radiohead-nummer helt gratis!
Det nye nummer har fået titlen These Are My Twisted Words og kan downloades ganske gratis på Radioheads egen side eller ved at klikke på følgende link.
For en lille uge siden blev sangen lækket på nettet af fans, og nu har Radiohead taget konsekvensen og lagt nummeret ud frit for alle.
Lagt i indie, rock | med emneordet indie, Radiohead | Leave a Comment »
Feberramt og på besøg i planetariet !
Sådan beskriver DM Stith selv én af inspirationskilderne til hans musiske fremfærden. En Thanksgiving-middag tilbage i 2002, eller en dyb søvn imens bandet øver, er også begivenheder, der har lagret sig inde i denne debutant, som vi udsætter for dette forårets første hyperi!
Til trods for at denne unge amerikaner egentlig havde tiltænkt sig en karriere som forfatter og illustrator bosiddende i Brooklyn, så gav opvæksten i en musikalsk og stærkt religiøs familie så mange kreative spændinger, at DM valgte at give efter, og gå i gang med at indspille de sange, der er endt op på udgivelsen: Heavy Ghost. Og tak for det !
Med en stemme der kan beskrives som lyden af ”en falden engel” – lige dele Antony ( fra Antony and the Johnsons), Nina Simone og Jeff Buckley, en stemme, der dækker hele spektret fra det intime og skrøbelige til det helt storladne og selvsikre, tager DM favntag med folk, blues, kammermusik, pop, avantgarde, og ender op med en meget varieret og personlig musik.
Ud over de allerede nævnte artister leder Heavy Ghost tankerne hen mod et Radiohead, på lånte akustiske instrumenter og suppleret med et strygerensemble, booket til at spille på en folkfestival !!
Hermed månedens hype og musikudvalgets bud på ny artist, hvis musik bør vække stor opsigt fremover.
Lagt i indie, singer/songwriter | med emneordet Alternativ, Antony And The Johnsons, Blues, DM Stith, Folk, Jeff Buckley, Nina Simone, Radiohead | Leave a Comment »